349 VIOLACEAE. 350 



Viulaceae autem genuinae, a charactere supra dato plus minus aberrantes, generibus Melicyti, Hymenantherae et Gloeospermi 

 obtingunt, quorum priora 2 Australasiae, tertium Americae propria sunt. Melicytus carpidia (placentas stigmataque) 3 — 5, Hymenanthera 

 2 tantum offert; Gloeospermum autem albumine seminis prorsus destitutum est.*) Carpidiorum discrimina, quum numerum tantum 

 attineant, in aliis quoque ordinibus saepe variabilem, magni momenti hand faciam; gravior albuminis absentia in Gloeospermo mihi videtur. 

 Attamen etiam hanc haud suhicientem habeatn, ut Gloeospermum a Violaceis penitus excludatur, quum reliqui ejus characters sat bene 

 cum Violaceis genuinis quadrcnt, et aliud hujus ordinis genus, Corynostylis, albumine praetenui transitum offerat. Praeterea observandum, 

 etiam in aliis ordinibus, licet baud frequenter, genera albuminosa simul cum exalbuminosis obtingere. 



Reslat inter formas „abnormes" Leoniae genus, nuperius Violaceis adscriptum, quum antea apud Myrsineas vel in earum 

 affinitate militasset. De hoc infra ad calcem characteris generici paullo fusius disserere in animo est; hoc loco observare sufficiat, 

 affinitatem cum Violaceis, ctsi magis naturalem quam cum Myrsineis, mihi nondum extra omnem dubitationem positam esse. Non solum 

 enim Leonia placentas solito plures (4 — 5) exhibet, sed etiam praefloratione corollae utitur a reliquis omnibus diversa, quincuncialiter 

 nempe imbricata**), quum Violaceae genuinae, ut jam observavimus, descendenti-imbricatam earn habeant. Quum porro antherae sub- 

 rotundae, haud appendiculatae, rimis transversis dehiscentes, quibus Leonia gaudet, vix bene cum Violaceis typicis quadrent, genus hisce 

 adscribere haesito, loco tamen aptiore mihi pro tempore haud obveniente, in appendice tamquam „genus dubiae affinitatis" describam. 



Quoad Violacearum affinitates, ad ea, quae cell. Endlicher, Lindley, Bentham et Hooker aliique exposuerunt, nil addendum 

 habemus. 



CONSPECTUS TRIBUUM GENEaUMQUE BRASILIENSIUM. 



Tribus I. VIOLEAE. Corolla distincte zygomorpha, petalo antico valde difformi. Stamina 2 antica 

 basi appendiculata v. alio modo a reliquis diversa. 



1. Sepala basi haud retracta. Petalum anticum calcaratum. Fruticcs, saepe volubilcs. 



Sepala subaequalia. Capsula lignosa I. CORYNOSTYLIS. 



Sepala subaequalia. Capsula membranacea II. ANCH1ETEA. 



Sepala 2 interiora exterioribus multo minora III. SCH\> EIGGER1A. 



2. Sepala basi brevissime retracta. Petalum anticum calcaratum. Flores 



in fasciculis axillaribus. Suffrutex erectus IV. NOISETTIA. 



> 



3. Sepala basi distincte retracta. Petalum anticum calcaratum v. sacca- 



tum. Flores solitarii axil lares. Plantae plq. herbaceae .... V. VIOLA. 



4. Sepala basi haud retracta. Petalum anticum unguiculatum, ungue 



basi gibbo v. saccato (nee calcarato) VI. JONIDIUM. 



Tribus II. ALSODEIEAE. Corolla subregularis , petalo antico reliquis aequali v. parum dissimili. 

 Stamina omnia aequalia. 



1. Fructus capsularis trivalvis. Semina albuminosa. 



Stamina libera, aristato-mucronata , connectivi dorso exappen- 



diculato VII. AMPHIRRHOX. 



Stamina connata , haud v. breviter mucronata, connectivi dorso 



exappendiculato VIII. PAYPAYROLA. 



Stamina libera v. plus minus connata, connectivi dorso 



squama aucto IX. ALSODEIA. 



2. Fructus baccatus indehiscens. Semina exalbuminosa X. GLOEOSPERMUM. 



Appendix: Genus dubiae affinitatis, fioribus regularibus, staminibus connatis 



exappendiculatis, placentis 4 — 5, fructu baccato, seminibus albuminosis XI. LEONIA. 



viol. 



*) Tbiana et Planchon (Prodr. Fl. Nov. Granat. 188) albumen in Gloeospermo indicant, quod tamen equidem haud vidi. Cf. infra descriptionem 

 et iconeoi nostram. 

 **) Plerumque petalum anticum intimum inveni, duo fiuitima prorsus externa, posticorum alterum semiexternum, alterum prorsus internum; sed 

 haud raro etiam irregulariter imbricata occurrunt. 



47 



